Мира Поповић
Мира Поповић (Београд 1952) српска је књижевница, преводилац и новинар. Дипломирала новинарство на Факултету политичких наука. На постдипломским студијама у Београду и Паризу студирала је комуникације у области културе.

Дугогодишњи је дописник из Париза југословенских, српских и страних медија међу којима су агенција Танјуг, дневник Данас и недељници Европа и Нови магазин. Од 1996. године живи у Паризу.

Од 2008. године потпуно се посветила писању и књижевном превођењу с француског на српски језик, наставивши да пише за београдску штампу о књижевним и културним збивањима у Француској. Члан је Српског књижевног друштва.

Књиге прича 
 Друштво одбачених јунака, (Прометеј, Нови Сад, 2016)
 Хармонија, (Ужи избор за Андрићеву награду, Академска књига, Нови Сад, 2012)
 -{D’une terrasse à l’autre}-, (-{Viviane Hamy}-, -{Pariz}-, 2012)
 Београд Париз, (Народна књига, Београд, 2007)

Књиге разговора 
 Реч и (с)мисао, (Прометеј, Нови Сад, 2014)

Антологије и зборници 
 Лексикон божјих људи (Службени гласник, Београд, 2010)

Преводи 
Приче су јој преведене на француски и енглески језик. Превела је бројне књиге и прозне текстове француских аутора укњучујући Маргерит Дирас, Пјера Бајара, Жила Липовецког, Ле Клезија, Филипа Делерма, Ани Сомон, као и преписку Марсела Дишана и Анри-Пјер Рошеа.

Извори

Спољашње везе 

Рођени 1952.
Књижевници из Београда
Српске књижевнице
Српски преводиоци
Српски новинари
Жене у књижевности
Новинари из Београда